Izbirni predmet

IZBRANI ŠPORT – NOGOMET

10. 4. 2020

Pozdravljeni moji nogometaši!

Danes bomo krajši, manj naporni, bolj zabavni in zelo domiselni.

Pripravi nogometno igrišče glede na možnosti, lahko tudi v stanovanju. Nogometna vrata – gol lahko označiš z majico, palico, žogo oziroma s kakšnim drugim primernim predmetom. Velikost igrišča prilagodiš oziroma določite po svoji izbiri. Določiš lahko tudi položaj telesa, kakšno drugo pravilo ali omejitev (nogomet sede, nogomet z zavezanimi očmi).

Ko sem bil v vaših letih, sva z bratom igrala nogomet v dnevni sobi z žogico iz papirja. Žogica je bila le malo večja od teniške. Igral sem tudi nogomet z zvezanimi nogami. Bodite čimbolj domiselni in pripravite najbolj zabavne ideje oziroma pravila. V pripravo vključi pravila, ki veljajo v naši državi v času pandemije koronavirusne bolezni in ukrepe za varno igro. Varno zate, za soigralca/e in vse predmete v okolici.

Na elektronski naslov ales.osljak@oskoroskabela.si mi pošlji fotografijo tvoje oziroma vaše igre in kratek opis pravil.

Veselim se vaših idej in izvedb. Nogometni pozdrav,

učitelj Aleš